Hoekom huispryse in Mei vinniger gegroei het - Jou Geld | Solidariteit WêreldJou Geld | Solidariteit Wêreld
Tuis › 2016-beleggings › Hoekom huispryse in Mei vinniger gegroei het
Hoekom huispryse in Mei vinniger gegroei het
Woensdag, Junie 1st, 2016
Hoër algemene inflasie is waarskynlik agter die effens vinniger huisprysgroei in Mei.
John Loos, eiendomsontleder by ENB, sê die ENB Huisprysindeks het in Mei 'n groeikoers van 7.4% op 'n jaargrondslag aangeteken, wat effens vinniger is as die 7.0% hersiene koers van die vorige maand. "In reële terme – aangepas vir Verbruikersprysinflasie – is die koers egter nie te ver van die nulvlak af nie. Die reële groeikoers was 0.7% op 'n jaargrondslag in April en dus effens hoë as die 0.3% in die vorige maand."
"Hoër nominale huisprysinflasie kan deels toegeskryf word aan die vertraagde uitwerking van die skuif na 'n hoër inflasie-omgewing regoor die ekonomie oor die laaste jaar."
Loos sê terwyl die aanvraag nie skouspelagtig sedert die 2008/'09 resessie is nie, kom voorraadtekorte wyd voor en die bou van nuwe huise bly bedeesd. Dit dra by tot die markbalans wat nou heers."
Afgesien van die inflasionêre aspek, noem Loos twee ander moontlike, en dalk ietwat verrassende, redes vir die hoër huisprysgroei in Mei. "Ons glo dat die versnelling ook toegeskryf kan word aan 'n effens beter ekonomiese omgewing wat tydens 2016 se tweede kwartaal posgevat het na 'n treurige eerste kwartaal.
"Ons glo ook dat 'n deurslaggewende bydraende faktor in die Nasionale Huisprysindeks se groeikoers die sterk vertoning deur die Wes-Kaapse streek se huismark is. Die ENB Wes-Kaapse Huisprysindeks het 'n groeikoers van 12% op 'n jaargrondslag tydens die eerste kwartaal aangeteken. Vergeleke hiermee was die ander streke heelwat stadiger. Die Oos-Kaap het 7.6% aangeteken, KwaZulu-Natal 5.6%, Gauteng slegs 3% en die ander vyf kleiner provinsies slegs 1.7%."